Huawei

Huawei Technologies Co. Ltd. () — ჩინური ტრანსნაციონალური კომპანია ტელეკომუნიკაციეფიშ სფეროს. ოდუდე ოფისი იდვალუაფუ გუანდუნიშ პროვინციაშ ნოღა შენჟენს."Contact us." Huawei. Retrieved on 4 February 2009. თიშ უკული მუთ შვედურ ერიქსონს გჷწულჷნ, ჰუავეი ოტელეკომუნიკაციე მონწყილობაშ უშხუაში მაწარმებუ რე მოსოფელს. 

კომპანია 1988 წანას ჸოფილ ოურდუმე ოფიცერქ რენ ჟენგფეიქ დარსხუ დო გაფორმჷ კერზო კომპანიათ, ნამუსჷთ თის დოსაქვარაფილეფი მინჯენდესჷნ. ჰუავეიშ თარი საქვარუა რე ოტელეკომუნიკაციე რშვილეფიშ მონწყუალა, ოპერაციული დო ოკონსულტაციე მოინალობაშ დო მონწყილობაშ წარმება მუჭოთ ჩინეთიშ, თეშ თიშ ხურგეფს გალე რინელ ოწარმეეფს; თაშნეშე ოკომუნიკაციე მექანიზმეფიშ წარმება მახვარებუეფიშ ბაზარშო. კომპანიას დოსაქვარაფილი რე 140 000 ადამიერი, ნამუნეფიშ 46% ოკათჷ რკვიაშ დო გაუჯგუშებაშ (R&D) პროცესის. თის უღჷ 20 R&D ოფისი ჩინეთის, ააშ–ს, გერმანიას, შვედეთის, ინდოეთის, რუსეთის დო თურქეთის.Huawei has opened its R&D center in Istanbul on the 27th of February 2010: http://www.huawei.com/en/about-huawei/newsroom/press-release/hw-071891-turkey-r.htm 2011 წანას თე სფეროს თიქ $3,74 მილიარდი ააშ დოლარიშ ინვესტიცია ინოდჷ. 

2010 წანას ჰუავეიქ  23,8 მლრდ ჩინური იუანიშ (3,7 ააშ დოლარი) მოგება ძირჷ. თიშ პროდუქციას დო მოინალაფას ირინუანა მოსოფელიშ 140–შე უმოს ქიანას. მოსოფელიშ 45 უშხუაშ ოტელეკომუნიცაციე ოპერატორშე 45–ის თეჟამო ჰუავეი ოინალჷ.

 რესურსეფი ინტერნეტის

 ოფიციალური ვებ–ხასჷლა

 სქოლიო 

კატეგორია:ჩინეთიშ კომპანიეფი
კატეგორია:კომპიუტერული კომპანიეფი
კატეგორია:ოტელეკომუნიკაციე კომპანიეფი